Mária Bartuszová

Mária Bartuszová, rodená Maria Vnoučková (iné zápisy: Maria Bartuszová, Marie Bartuszová; * 24. apríl 1936, Praha – † 22. december 1996, Košice) bola slovenská sochárka českého pôvodu.Bartuszová, Mária. In: Mária Bartuszová. In: 

V rokoch 19561961 študovala na Vysokej škole umeleckopriemyselnej v Prahe, v ateliéri keramiky a porcelánu (prof. Otto Eckert). V roku 1961 sa vydala za sochára Juraja Bartusza, ukončila školu a narodila sa jej prvá dcéra Anna. Od roku 1963 žila a tvorila so svojím manželom v Košiciach. V roku 1968 prejavila záujem stať sa členkou tvorivej skupiny Klub konkretistov. V rokoch 1969 a 1970 s touto výtvarnou skupinou, ktorá sa orientovala na výtvarný smer geometrickej abstrakcie, aj vystavovala. Prvou výstavou venovanou výlučne jej tvorbe bola prehliadka jej diel Transformácia foriem – Sochy Márie Bartuszovej v Galérii M. A. Bazovského v Trenčíne. Najdôležitejšia výstava jej umenia za jej života sa konala v roku 1988 v Košiciach. Zomrela 22. decembra 1996 v Košiciach na dlhodobé komplikácie spôsobené autoimunitným ochorením Sjögrenov syndróm. Veľkým prínosom bola jej posmrtná výstava Cesta k organickej plastike v Slovenskej národnej galérii v Bratislave v roku 2005, ďalej výstava Maria Bartuszová – Formy Przejściowe – Provisional Forms v Múzeu Moderného umenia vo Varšave v roku 20142015. Mária Bartuszová bude mať 11. novembra 202018. apríla 2021 samostatnú, veľkolepo komponovanú prehliadku svojich umeleckých diel v prestížnej verejnej britskej inštitúcii TATE Gallery (výstava bola z dôvodu pandémie COVID presunutá na september 2022 až apríl 2023). Jej diela sú súčasťou prehliadky Bienále umenia v Benátkach s názvom „Milk of Dreams“ (apríl – november 2022).

Otvorenie samostatnej výstavy s názvom MARIA BARTUSZOVÁ vo verejnej britskej inštitúcii TATE Modern v Londýne 20. septembra 2022 si všimlo veľa britských médií a denníkov ako Guardian, Evening Standard, ktorý jej tvorbu opísal jej tvorbu ako „všetko o tichom kúzle tejto pozoruhodnej, príliš málo známej sochárky“. „Jej diela bývajú biele, hladké a zaoblené; mnohé pripomínajú vajíčka alebo kvapky vody“, píše The Telegraph. O výstave pozitívne a s nadšením píše The Times. The Guardian píše o tom, že „Bartuszovej diela sú pripravené žiariť ďalej“. Podobne sa pridáva aj FAD Magazine.

 Samostatné výstavy 
 1967 – výstava s Jurajom Bartuszom, kaviareň Jalta, Hlavná 49, Košice
 1976 – Sochárske sympózium I, ZDŠ pre nevidiacich, Námestie Slobody 3, Levoča
 1983 – Transformácia foriem – Sochy Márie Bartuszovej, Galéria M. A. Bazovského v Trenčíne, Trenčín
 1983 – Sochárske sympózium II, ZDŠ pre nevidiacich, Námestie Slobody 3, Levoča
 1988 – Sochárske práce I. 19621987, výstavná sieň ZSVÚ, Hlavná 30, Košice
 1988 – Sochárske práce, Galéria Kontajner, Ukrajinské národné divadlo, Prešov
 1997 – Hommage à Maria (venované Márii Bartuszovej 19361996), Múzeum V. Löfflera, Košice
 2005 – Cesta k organickej plastike, retrospektívna výstava, SNG, Bratislava
 2006 – Klíčenie, retrospektívna výstava, ŠG, Banská Bystrica
 2006 – Cesta k organickej plastike, retrospektívna výstava, Východoslovenská galéria, Košice
 2006 – Cesta k organickej plastike, MG, Rimavská Sobota
 2007 – Maria Bartuszová, výber zo sochárskej tvorby, CC Centrum, Bratislava
 2008 – Negative volumes, Galerie Rüdiger Schöttle, Mníchov, Nemecko
 2009 – Maria Bartuszova – Galerie Rüdiger Schöttle, Mníchov, Nemecko
 2011 – Maria Bartuszová, Galerie Rüdiger Schöttle – showroom Martin Creed, Mníchov, Nemecko
 20142015 Formy Przejściowe – Provisional Forms, MUZEUM SZTUKI NOWOCZESNEJ – MUSEUM OF MODERN ART, WARSAW, Poľsko
 20222023 Maria Bartuszová, Tate Modern, Londýn, Great Britain

 Kolektívne výstavy 
 1966 – Výstava mladých, Dům umění města Brna, Brno
 1969 – Moderne und naive Kunst aus der Slowakei, Biberach an der Riß
 1969 – Klub konkretistov, Karlovy Vary; Olomouc; Bratislava
 1970 – Výstava Klubu konkretistov, Dům umění města Brna, Brno
 1979 – Súčasné sochárstvo na Východnom Slovensku, Východoslovenská galéria, Košice
 1982 – Umenie 19. a 20. storočia na Východnom Slovensku, Východoslovenská galéria, Košice
 1982 – Výtvarný salón ’88, Galéria výtvarného umenia, Prešov
 1990 – 40 Artistes Tchèques et Slovaques (19601990) Galerie Art Défense, Paríž
 1991 – Oscilácia, Podunajské múzeum, Komárno; Műcsarnok, Budapešť
 1992 – Minisalon, Galerie Nová síň, Praha
 1992 – Laboratórium I – medzinárodné výtvarné sympózium, Prešov
 1993 – Elektráreň T, Tatranská galéria, Poprad
 1995 – Šesťdesiate roky v slovenskom výtvarnom umení, SNG, Bratislava
 1997 – Klub konkretistov po 30 rokoch, Oblastná galéria Vysočiny, Jihlava 60/90, IV. Výročná výstava Sorosovho centra súčasného umenia, Bratislava
 2000 – 20. storočie – Dejiny slovenského výtvarného umenia, SNG, Bratislava
 2002 – Východoslovenská galéria 19522002, VSG, Košice
 2002 – Slovenské vizuálne umenie 19701985, SNG, Bratislava
 2003 – Výstava súčasného slovenského výtv. umenia, zo zbierok PSIS, VSG, Košice
 2005 – Kortars szlovak kepzomuveszet 19602000 – Ernst Museum Budapest, Budapešť, Maďarsko
 2006 – Zberateľská vášeň, GMB, Bratislava
 2006 – Retrospektíva X, MG, Rimavská Sobota
 2006 – Arta Slovaca 19602000 – The National Museum of Art of Romania, Bukurešť
 2006 – Contemporary Slovak Art 19602000 – Varosi Muveszeti Muzeum, Győr
 2006 – Contemporary Slovak Art – Ľubľana, Slovinsko
 2007 – VSG – Poľsko
 2007 – Documenta XII, Kassel, Nemecko
 2007 – Z mesta von / Umenie v prírode, GMB, Bratislava
 2008 – Zbierka Prvej slovenskej investičnej skupiny, Dům U Zlatého prstenu, Praha, Česko
 2008 – Slovenský obraz – Antiobraz, zo zbierky SNG Bratislava, Jazdiareň Pražského hradu Praha, Česko
 2008 – Cutting Realities Gender Strategies in Art, Curator: Walter Seid, Austrian Cultural Forum – New York, USA
 2008 – Financial crisis...from our stock – Jiri Svestka Gallery, Praha, Česko
 2008 – Kontakt... Works from the Art Collection of Erste Bank Group – Institute of Contemporary Art – Dunaújváros
 2009 – Gino De Dominicis – Mária Bartuszová, Galerie Rüdiger Schöttle, Mníchov, Nemecko
 2009 – Z mesta von / Umenie v prírode, Košice, Bratislava, Slovensko
 2009 – Od sadry k žuvačke – Autorské techniky a stratégie, Nitrianska galéria, Slovensko
 2009 – Gender Check – Rollenbilder in der Kunst Osteuropas – Museum Moderner Kunst Stiftung Ludwig – MUMOK, Viedeň, Rakúsko
 2009 – Awkward Objects – Muzeum Sztuki Nowoczesnej w Warszawie, Varšava, Poľsko
 2010 – Maria Bartuszová, Agnieszka Brzezanska, Miriam Cahn – Harris Lieberman Gallery, New York, USA
 2010 – Les Promesses du Passé, Centre Pompidou – Musée National d'Art Moderne, Paríž, Francúzsko
 2019 – A Woman Looking at Men Looking at Women, Museum Susch, Susch / Zernez, Švajčiarsko
 2020 – UNTITLED, 2020. Three Perspectives On The Art Of The Present, Palazzo Grassi_Punta Della Dogana – Pinault Collection, Benátky, Taliansko
 2020 – Telo, forma a gesto – sochárstvo v zbierke Východoslovenskej galérie v Košiciach, Slovensko

náhľad|Fontána pred obchodným domom Dargov v Košiciach

 Realizácie v architektúre (výber) 
 1975 – Stena zasadacej miestnosti, Juhoslovenský celulózo-papierenský kombinát, Štúrovo, 1982
 1982 – Dvojdielna plastika, Krematórium, Košice
 1982 – Stena administratívnej budovy, Východoslovenské železiarne, Košice
 1984 – Nádvorie Študentského domova, Košice
 1986 – Fontána, Obchodný dom Dargov, Košice

 Diela 
Skladačka VII. Marie Bartuszovej, 1977, hliník, v zbierke Slovenskej národnej galérie

Skladačka Marie Bartuszovej, 1977, brony, v zbierke Slovenskej národnej galérie

 Zastúpenie v zbierkach 
 Slovenská národná galéria v Bratislave
 Východoslovenská galéria, Košice
 Tate Gallery, Londýn
 Muzeum Sztuki Nowoczesnej w Warszawie, Varšava
 Centre Pompidou / Museé d’ Art Moderne, Paríž, Francúzsko
 Kontakt. Kontakt. The Art Collection of Erste Group and Erste Foundation, Viedeň, Rakúsko
 Zbierka výtvarného umenia Prvej investičnej skupiny, a.s., Bratislava, Slovensko
 Pinault Collection, Francúzsko
 Goetz Collection, Mníchov, Nemecko
 Museum Susch (Grazyna Kulczyk Art Collection), Švajčiarsko
 ISelf Collection, Veľká Británia
 Prokesz Family Collection, Poľsko

 Bibliografia 

 Monografie 


 Katalógy a ostatné publikácie 
 BAŽANTOVÁ, Viera – KVASNIČKA, Marián. Mária Bartuszová. Trenčín : Oblastná galéria M. A. Bazovského [vyd.] , 1983
 Mária Bartuszová – sochárske práce 1:1962/1987: Katalóg výstavy: Výstavná sieň ZSVU Košice – január 1987. Košice: Krajská organizácia ZSVU, 1988. 63 s.
 BESKID, Vladimír. Mária Bartuszová – Cesta k organickej plastike (1962 – 1966): Bratislava: Slovenská národná galéria v Bratislave, 2005. ISBN 80-8059-099-0
 DZIEWAŃSKA, Marta (ed.). Provisional Forms. Warszaw : Museum of Modern Art in Warszaw, 2015. ISBN 978-83-64177-26-2. (including essays by Gabriela Garlatzová, Martina Pachmanová, Anke Kempes, Agata Jakubowska, Briony Fer, Claudia Calirman, Christine Macel, Amanda Sarroff)
 GARLATYOVÁ, Gabriela. Lives of the Artists: Maria Bartuszová. In. Tate Etc.,ISSUE 40 — SUMMER 2017, Publisher Tate Gallery
 Büngerová, Vladimíra. Mária Bartuszová. Hommage to Fontana II. Fem Pozitív. In. PROFIL č. 2-2022,  s. 6873

 Ocenenia  
 2022: Rad Ľudovíta Štúra I. triedy in memoriam za mimoriadne šírenie dobrého mena Slovenskej republiky v zahraničí.

 Referencie  

 Iné projekty 

 Externé odkazy  

 Vyznamenanú sochárku Mariu Bartuszovú sme naplno objavili až 26 rokov po jej smrti. Jej dielo vystavia v londýnskej Tate Modern – článok v Denníku N (2022)
 Článok k výstave v londýnskej Tate Modern, FAD Magazine (2022) 

Kategória:Slovenskí sochári
Kategória:Českí sochári
Kategória:Slovenské osobnosti českého pôvodu
Kategória:Držitelia Radu Ľudovíta Štúra I. triedy
Kategória:Absolventi Vysokej školy umeleckopriemyselnej v Prahe
Kategória:Osobnosti z Prahy